**PREGLEDI I TERMINI UPISA U 1. RAZRED**

**Osnovne škole Bogumila Tonija školske godine 2022./23.**



**1. korak – pregled kod liječnika**

**PREGLEDI za upis u prvi razred** OŠ Bogumila Tonija počinju u ožujku.

**Roditelji se sami naručuju na liječnički pregled i prvo dolaze na pregled** **nadležnoj liječnici školske medicine u Domu zdravlja u Samoboru. Nadležna liječnica za Osnovnu školu Bogumila Tonija je dr. Angelika Tičinović Ivančić.**

Prilikom pregleda kod školske liječnice roditelji će dobiti sve potrebne informacije uključujući i termin za dio pregleda koji će biti obavljen u školi.

**2. korak – pregled u školi**

Pregled djece u školi, odnosno testiranje i procjena zrelosti za upis u 1. razred, odvijat će se prema unaprijed dogovorenom rasporedu tijekom travnja i svibnja 2022. godine, a prema potrebi do kraja lipnja ili iznimno do kraja kolovoza 2022. godine.

Roditelj i dijete trebaju doći točno u termin i ne zadržavati se poslije testiranja u školi. Važno je pridržavati se dobivenog termina.

Roditelji trebaju donijeti Potvrdu o pohađanju predškolske ustanove koju će Vam izdati predškolska ustanova koju pohađa Vaše dijete. Ukoliko do termina testiranja nećete imati potvrdu, istu treba donijeti na upis.

Procjena će se provoditi u uredima stručnih suradnika. Procjenu djeteta će provoditi stručni suradnici škole. Roditelj će nakon testiranja dobiti kratku povratnu informaciju.

**Podsjećamo – potrebna dokumentacija:**

Roditelj na testiranje može donijeti **ispunjen Upitnik za roditelje-škola.2022.** Obrazac se nalazi u prilogu ove obavijesti. Ukoliko niste u mogućnosti donijeti ispunjeni obrazac, ispunit ćete ga u školi.

Roditelji trebaju donijeti **Potvrdu o pohađanju predškolske ustanove** koju će Vam izdati predškolska ustanova koju pohađa Vaše dijete. Ukoliko do termina testiranja nećete imati potvrdu, istu treba donijeti na upis.

Ako posjedujete drugu **relevantnu dokumentaciju** od strane drugih institucija, a vezano za razvoj Vašeg djeteta, molimo da i nju donesete.

**3. korak - upis djeteta u školu**

**Procjenu djetetove spremnosti i prijedlog upisa u prvi razred provodi i daje Školsko povjerenstvo, što uključuje i procjenu djelatnika škole i procjenu školske liječnice, a tek nakon toga slijedi upis.**

Nakon obavljenog pregleda u školi i od strane školske liječnice, te nakon zajedničkog sastanka članova Školskog povjerenstva, **roditelj će dobiti povratnu informaciju vezano za odluku** o upisu ili odgodi upisa u školu.

Vezano za **Rješenje o odgodi upisa u školu**, kao i za **Rješenje o prijevremenom upisu**, također ćemo telefonski dogovoriti termin rješavanja potrebne dokumentacije.

**UPISI u 1. razred** odvijat će se u niže navedenim terminima:

**srijeda, 08.06.2022. od 17,30 do 19,00 sati – za djecu čija prezimena počinju slovima A – J**

**četvrtak, 09.06.2022. od 17,30 do 19,00 sati - za djecu čija prezimena počinju slovima K – P**

**petak, 10.06.2022. od 17,30 do 19,00 sati - za djecu čija prezimena počinju slovima R – Ž**

**Upisi će se odvijati u učionici na otvorenom kod ulaza u školsku dvoranu (sjenica iza škole).**

Na upise dolazi roditelj sam bez djeteta.

Na upise je potrebno donijeti Potvrdu o pohađanju predškolske ustanove ukoliko je već niste priložili.

Molimo Vas da do termina upisa svakako donesete odluku vezano za izborne programe (vjeronauk, informatika), te odluku vezano za upis u produženi boravak. Na upisima ćete dobiti i dodatne informacije vezano za upis u produženi boravak.

**Za sve dodatne upite možete se javiti na mail psihologinje:** **jasmina.vizler-zorko@skole.hr** **ili na službeni školski telefon: 013360151.**

Molimo roditelje da i dalje **redovito prate web stranicu škole** vezano za moguće dodatne obavijesti o testiranjima i upisima školskih obveznika.

U prilogu ove poruke nalazi se:

**1. Upitnik za roditelje-škola.2022.**

                                                                                  Stručni tim škole